Diari Oficial de la Generalitat Valenciana


Sumari del DOGV 4845, del 20-09-2004 (2004/9318)

Informació pública de l'aprovació del projecte d'urbanització del sector PP-12 «Tellerola 2» del Pla General d'Ordenació Urbana.
--------------------------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9318


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació del projecte d'urbanització del sector PP-12 «Tellerola 2» del Pla General d'Ordenació Urbana. [2004/9318]
  
De conformitat amb el que establix l'article 34 de la Llei Reguladora de l'Activitat Urbanística, mitjançant la present es fa públic que la Junta de Govern local, en sessió ordinària celebrada el dia 15 de març de 2004, va adoptar entre altres l'acord següent:
  
«CG P-2004/00216
  
0.4. URBANISME
  
4.2. Aprovació projecte urbanització sector PP-12 Tellerola 2
  
Vista la proposta d'Amadeo Sánchez Martínez, regidor delegat de l'Àrea d'Urbanisme i Casc Històric, que es transcriu a continuació amb el següent tenor literal:
  
«Expedient: projecte d'urbanització PP-12 «Tellerola 2», del Pla General d'Ordenació Urbanística de La Vila Joiosa
  
Assumpte: proposta de la Junta de Govern local d'aprovació del projecte d'urbanització.
  
Vist l'informe tècnic emés per l'enginyer de camins canals i ports municipal, de 20 de febrer de 2004, que literalment expressa:
  
?(...) Després del procés de presentació d'alternatives tècniques i obertura de propostes juridicoeconòmiques i el seu sotmetiment a informació pública, el Ple de l'Ajuntament, el passat dia 2 de novembre de 2001, va acordar la programació del sector designant urbanitzador del mateix a la mercantil Torres i Santa Marta, SL.
  
El conveni urbanístic entre l'Ajuntament de la Vila Joiosa i l'empresa seleccionada com a agent urbanitzador del sector es va firmar el 17 de maig de 2002.
  
El 3 de juny d'enguany l'empresa Torres i Santa Marta, SL va presentar en este ajuntament el projecte d'urbanització del sector PP-12 «Tellerola 2», el qual ha estat sotmés a informació pública segons anuncis publicats en el diari La Verdad i en el núm. 4313 del Diari Oficial de la Generalitat Valenciana, de dates 17 de juliol de 2002 i 13 d'agost de 2002, respectivament.
  
El passat 24 d'octubre de 2002 se li va remetre l'agent urbanitzador un escrit posant de manifest diverses deficiències observades en el projecte d'urbanització presentat.
  
El 14 de novembre de 2003 es va rebre un nou projecte d'urbanització en què s'esmenaven les deficiències observades en l'escrit de 24 d'octubre de 2002.
  
El passat 21 de gener de 2004 es va remetre a l'agent urbanitzador un nou escrit posant de manifest diverses deficiències observades en el projecte d'urbanització presentat el 14 de novembre de 2003.
  
El 13 de febrer de 2004 s'ha rebut en este ajuntament (reg. ent. núm. 1866) un joc de plans en què s'esmenaven les deficiències observades en l'escrit de 21 de gener de 2004.
  
Sobre el projecte d'urbanització
  
Després d'estudiar el projecte d'urbanització i el joc de plans presentats per l'agent urbanitzador els dies 14 de novembre de 2003 i 13 de febrer de 2004, respectivament, el tècnic que subscriu informa el següent:
  
1. La documentació està visada pel col·legi professional corresponent.
  
2. El projecte presentat el 14 de novembre de 2003 s'adapta al pla parcial de millora aprovat el 2 de maig de 2003 i s'esmenen les deficiències posades de manifest en l'escrit de 24 d'octubre de 2002.
  
3. El pressupost d'execució material (PEM) del projecte presentat el 14 de novembre de 2003 puja a 4.868.707,15 euros, 735.399,77 euros més que els establits en les càrregues d'urbanització de l'acord de programació adoptat el 2 de novembre de 2001.
  
4. L'increment pressupostari que es relaciona en el punt anterior es fonamenta en l'increment de la superfície de viari (8.819,48 m² - 18,39°/a) prevista en el pla parcial de millora i en la inclusió en el projecte de 18 grups de contenidors de residus sòlids soterrats.
  
5. El joc de plans presentats el 13 de febrer de 2004 esmenen les deficiències posades de manifest en l'escrit de 21 de gener de 2004.
  
Sobre les al·legacions presentades al projecte d'urbanització
  
L'única al·legació que s'ha registrat contra el projecte d'urbanització durant el període d'informació pública ha estat la presentada pel senyor Eulogio Rodríguez Alonso i la senyora Antonia Martínez Blanco el 21 d'agost de 2002 (n° reg. ent. 7913).
  
Respecte a l'al·legació mencionada cal informar que no és el projecte d'urbanització el document on es dissenya l'entramat viari d'un sector ja que el traçat dels vials es fixa en els instruments de planejament (pla general o pla parcial), és per això que el traçat no es pot modificar en el projecte d'urbanització.
  
Conclusions i proposta
  
Com a conclusió final, després d'allò que s'ha mencionat en els punts anteriors, el tècnic que subscriu proposa:
  
1. Aprovar el projecte d'urbanització que l'agent urbanitzador va presentar el 14 de novembre de 2003 en este ajuntament (núm. reg. ent. 11597), l'increment de pressupost del qual respecte de l'aprovat en l'acord de programació comportarà la retaxació de les càrregues d'urbanització del sector, a excepció dels plans 3.1, 3.2, 4.1, 10.1 i 11.1, que seran substituïts pels presentats el 13 de febrer de 2004.
  
2. Considerar desestimades i contestades les al·legacions presentades a este projecte.
  
No obstant això, la corporació, amb superior criteri, decidirà. (...)?.
  
Per la qual cosa propose a la Junta de Govern local:
  
Primer. Aprovar del projecte d'urbanització que l'agent urbanitzador va presentar el 14 de novembre de 2003 en este ajuntament (núm. reg. ent. 11684), l'increment de pressupost del qual respecte de l'aprovat en l'acord de programació comportarà la retaxació de les càrregues d'urbanització del sector, a excepció dels plans 3.1, 3.2, 4.1, 10.1 i 11.1, que seran substituïts pels presentats el 13 de febrer de 2004.
  
Segon. Considerar desestimades i contestades les al·legacions presentades a este projecte
  
La Junta de Govern local acorda:
  
Primer. Aprovar del projecte d'urbanització que l'agent urbanitzador va presentar el 14 de novembre de 2003 en este ajuntament (núm. reg. ent. 11394), l'increment de pressupost del qual respecte de l'aprovat en l'acord de programació comportarà la retaxació de les càrregues d'urbanització del sector, a excepció dels plans 3.1, 3.2, 4.1, 10.1 i 11.1, que seran substituïts pels presentats el 13 de febrer de 2004.
  
Segon. Considerar desestimades i contestades les al·legacions presentades a este projecte
  
El present acord és definitiu en via administrativa. I únicament respecte d'aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant la mateixa Comissió de Govern, en el termini d'un mes a partir de la publicació del present edicte en el Diari Oficial de la Generalitat Valenciana, de conformitat amb el que establix l'article 107 de la Llei de Règim Jurídic de les Administracions Públiques i Procediment Administratiu Comú. Al mateix temps i de conformitat amb el que establix l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se recurs contenciós administratiu en el termini de dos mesos a partir de la publicació del present edicte en el Diari Oficial de la Generalitat Valenciana davant la Sala Contenciosa Administrativa del Tribunal Superior de Justícia de la Comunitat Autònoma Valenciana. Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre que estime procedent.
  
Cosa que faig pública als efectes oportuns.